رجات كتمشى فوق الرمال المسطحة اللي ملسوها باش متبقاش تلسق فالرجلين وقادو الارض وسطحوها فعبار واحد باش حتى الى مشا فوقها شي واحد متغرقش رجلو فالرملة ، دخلات كتشوف وضحك بعفوية وطلعات مع الدروج درجة بدرجة كتشوف فيهم بحال الى مكتزطم على والو لان الدروش من الزاج اللي مكيتهرسش وكيبان ليها لتحت كلشي لدرجة طالعة وخايفة ، وصلات لفوق لقات كولوار صغير فيه 4 دلبيوت والبقية كامل محلول كيطل على البحر بحال شي سطح معري ومفرش كامل ومضوي فالفايوزات فالارض مربعين ، دخلات لبيتها شافتو وعجبها ديكور ديالو ولون الرمادي مع الابيض والاسود . حلات البلاكار لقات حوايج صيفية مستفين ، بدات كتشوف و واقفة حايرة شنو تلبس، جلسات كتقيس وتحط وجبدات كسوة حمراء معرية من الصدر على شكل قلب وشادينها خيوط رقاق من الكتاف ، بينات ليها صدرها وقصيرة حتى لفخادها ورطبة ، لبسات صندالة دالصبع ونزلات كتلعب بشرعها عاواتاني نازلة وكتقفقف فالدوج ديال الزاج وخايفة تزطم . هبطات كتشهد تا وصلات لتحت وخرجات عندو لقاتو حيد القميجة ومتكي على الزعلولة المشبكة وهاز يدو فوق راسو كيمشي ويجي فالزعلولة ، وقفات حداه كتفرنس وحركاتو ، هز راسو فيها وطلع وهبط عجباتو فديك الكسوة الحمراء ، ناض هزها طلعها عليه